b"\n_START_ARTICLE_\nComtat de Bassigny\n_START_SECTION_\nSota els Merovingis\n_START_PARAGRAPH_\nDespr\xc3\xa9s de la caiguda de l'imperi rom\xc3\xa0 i les grans invasions del segle V, el territori fou ocupat pels Alamans. Despr\xc3\xa9s va ser integrat al regne dels Burgundis, que van ocupar Langres cap al 460, fins que fou annexat al regne dels Francs merovingis, el 534. Entre temps, els francs renans van piortar la seva emigraci\xc3\xb3 fins a les portes de Langres, cap al 485/486._NEWLINE_El pagus estava situat a la frontera de les di\xc3\xb2cesis de Langres i de Toul, i era per tant un l\xc3\xadmit entre les prov\xc3\xadncies de Li\xc3\xb3 i de Tr\xc3\xa8veris. Aquesta fractura major de l'Occident medieval va donar al territori una situaci\xc3\xb3 de confins, del qual la hist\xc3\xb2ria ens ha deixat com a testimoni el fam\xc3\xb3s tractat d'Andelot._NEWLINE_Al segle VII, el Bassigny va pert\xc3\xa0nyer a Gondo\xc3\xad (o Gondu\xc3\xad,\xc2\xa0? vers 656), senyor de l'Ornois (una part del Bassigny), del Bolenois i del Barrois i pare de Santa Salaberga i de Bod\xc3\xb3 Leud\xc3\xad, bisbe de Toul. El clan Wulfoald/Gunduinides eren un dels principals adversaris dels pip\xc3\xadnids.\n_START_SECTION_\nDomini carolingi\n_START_PARAGRAPH_\nAl segle VIII sant Gengul (702 -\xc2\xa0? 760) fou un dels principals barons de Bourgogne. Certs historiadors pensen que ell i Gondo\xc3\xad tenien una relaci\xc3\xb3 geneal\xc3\xb2gica. _NEWLINE_En el moment del tractat de Verdun, el 843 es produeix la primera menci\xc3\xb3 del comtat de Bassigny; Lotari I va rebre dins la seva part, el Bolenois, el Bassigny i el Barrois. Aquests tres territoris no haurien format m\xc3\xa9s que un sol comtat. En aquests temps, l'historiador Maurice Chaume informa que el Bassigny va passar a les mans d'una l\xc3\xadnia de la qual els il\xc2\xb7lustres avantpassats serien Donat I de Melun (vers 790 -\xc2\xa0? despr\xc3\xa9s de 858/abans de 871), que va ser comte i missus dominicus a la prov\xc3\xadncia de Sens, i la seva dona Landrade de Par\xc3\xads, filla del comte Big\xc3\xb3 de Par\xc3\xads. Els diversos repartiments que van seguir continuen sent for\xc3\xa7a foscos en relaci\xc3\xb3 als l\xc3\xadmits territorials, per\xc3\xb2 aquests tornen a ser m\xc3\xa9s clars amb l'adveniment dels Dinastia Otoniana a Lotar\xc3\xadngia. _NEWLINE_Despr\xc3\xa9s de la creaci\xc3\xb3 del ducat de Borgonya a partir del 880, amb el seu cap el duc Ricard el Justicier, el comtat va ser annexat al ducat. Al mateix temps, va haver de sofrir dels raids nromands, que van destrossar la regi\xc3\xb3 fins al 925. Despr\xc3\xa9s va venir el conflicte entre Hug el Gran i Hug el Negre. Volent aquest primer senyor apoderar-se de Borgonya, va ocupar el Bassigny sense dificultat, i va assetjar Langres (936). El comtat va tornar per a poc temps a Hug el Negre en resposta a un tractat de pau, per\xc3\xb2 la lluita es va reprendre i Hug el Gran va acabar obtenint tot el ducat._NEWLINE_El 941, Roger II de Laon obtingu\xc3\xa9 el Bassigny en benefici, i per alian\xc3\xa7a de la qual diverses hip\xc3\xb2tesis han estat exposades. Despr\xc3\xa9s el 961, el seu fill Hug va donar, en pres\xc3\xa8ncia del rei Lotari I de Fran\xc3\xa7a (qui acabava d'assetjar Dijon per posar-la en mans d'Ot\xc3\xb3), a petici\xc3\xb3 de la reina Gerberga i el comte Renald de Roucy, de la curtis de la poblaci\xc3\xb3 de Condes per ser inhumat a sant Remigi de Reims i va llegar la Val-de-Rognon als canonges. Despr\xc3\xa9s mor\xc3\xad el mateix any.\n_START_SECTION_\nSota els Capets\n_START_PARAGRAPH_\nLambert De Bassigny (? 1031), \xc3\xbaltim descendent mascle i Bisbe de langres, hauria repartit els seus feus de Clefmont, Sexfontaines i Vignory amb els seus parents. \xc3\x89s tamb\xc3\xa9 l'origen d'un tronc com\xc3\xba entre el llinatge dels comtes amb les fam\xc3\xadlies feudals de Choiseul i de Nogent, que es van repartir el Bassigny."